sukhrobnurali/uzbek-legal-corpus huggingface dataset:
Hududiy davlat boshqaruvi organlari tuzilmasini takomillashtirish toʻgʻrisida
(resolution, 2016-12-22)

Hududiy davlat boshqaruvi organlari faoliyatining samaradorligini oshirish, viloyatlar, shahar va tumanlar hokimliklari tuzilmasini yanada takomillashtirish va mustahkamlash, hududlarni kompleks rivojlantirishni taʼminlashda ularning masʼuliyatini kuchaytirish, ishlab chiqarish kuchlarini optimal joylashtirish, hududlarning tabiiy-xomashyo, er-suv, ishlab chiqarish va mehnat salohiyatidan oqilona foydalanish va shuning asosida aholining turmush darajasi va sifatini izchil oshirib borish maqsadida: 1. Maʼlumot uchun qabul qilinsinki, Oʻzbekiston Respublikasi Prezidentining “Hududlarni kompleks rivojlantirishni taʼminlashda mahalliy davlat boshqaruvi organlari faoliyatini takomillashtirishga oid qoʻshimcha chora-tadbirlar toʻgʻrisida” 2016-yil 22-fevraldagi PQ-2495-sonli qaroriga muvofiq viloyatlar va Toshkent shahar hokimliklarining boshqaruv apparati tuzilmasida hududlarni kompleks rivojlantirish yigʻma boshqarmalari, tumanlar va shaharlar hokimliklarining boshqaruv apparati tuzilmasida esa hududlarni kompleks rivojlantirish boʻlimlari tashkil etildi. 2. Quyidagilar: viloyatlar, Toshkent shahri, shahar va tumanlar hokimliklari boshqaruv apparatining yangilangan namunaviy tuzilmalari 1, 1a, 2, 2a — 2g-ilovalariga* muvofiq; mahalliy ijroiya hokimiyat davlat organlari boshqaruv xodimlarining cheklangan soni 3, 3a — 3g-ilovalariga* muvofiq tasdiqlansin. 3. Qoraqalpogʻiston Respublikasi Joʻqorgʻi Kengesiga Qoraqalpogʻiston Respublikasi Vazirlar Kengashi tuzilmasini ushbu qarorga muvofiq belgilangan tartibda tanqidiy koʻrib chiqib, yangi tuzilmasi va boshqaruv xodimlarining shtat birligini tasdiqlash tavsiya etilsin. 4. Oʻzbekiston Respublikasi Vazirlar Mahkamasi viloyatlar va Toshkent shahar hokimliklari, manfaatdor vazirliklar va idoralar bilan birgalikda bir oy muddatda viloyatlar, shahar va tumanlar hokimliklarining boshqaruv apparatlari toʻgʻrisidagi Namunaviy nizomlarni ishlab chiqsin va belgilangan tartibda tasdiqlasin. 5. Oʻzbekiston Respublikasi Moliya vazirligi viloyatlar va Toshkent shahar hokimliklari bilan birgalikda oʻn kun muddatda viloyatlar, Toshkent shahri, shahar va tumanlar hokimliklari boshqaruv apparati xodimlarining shtatlar jadvallarini ushbu qarorga muvofiq qayta koʻrib chiqsin. 6. Oʻzbekiston Respublikasi Vazirlar Mahkamasining “Hududiy davlat boshqaruvi organlari tuzilmasini takomillashtirish toʻgʻrisida” 2004-yil 5-yanvardagi 2-son qarori oʻz kuchini yoʻqotgan deb hisoblansin. Oʻzbekiston Respublikasi Vazirlar Mahkamasi viloyatlar va Toshkent shahar hokimliklari, Adliya vazirligi va boshqa manfaatdor tuzilmalar bilan birgalikda bir oy muddatda qonun hujjatlariga oʻzgartishlar kiritsin, shuningdek normativ-huquqiy hujjatlarni ushbu qarorga muvofiqlashtirishni taʼminlasin. 7. Mazkur qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin.
Aholining hojatmand qatlamlarini ijtimoiy qoʻllab-quvvatlash hamda tibbiy-ijtimoiy yordam koʻrsatish tizimini yanada takomillashtirish chora-tadbirlari toʻgʻrisida
(decree, 2025-11-26)

Nogironligi boʻlgan shaxslar, urush va mehnat faxriylari, yolgʻiz keksalar va aholining boshqa hojatmand qatlamlariga tibbiy-ijtimoiy yordam koʻrsatish tizimini yanada takomillashtirish, ularning turmush darajasi va sifatini oshirish, shuningdek, aholini ijtimoiy himoya qilish hamda qoʻllab-quvvatlashni tashkil etish samaradorligini oshirish maqsadida: 1. Oʻzbekiston Respublikasi Sogʻliqni saqlash vazirligi, Bandlik va mehnat munosabatlari vazirligi, Iqtisodiy taraqqiyot va kambagʻallikni qisqartirish vazirligi, Moliya vazirligining nogironligi boʻlgan shaxslar, urush qatnashchilari, faxriylar, yolgʻiz keksalar va aholining boshqa hojatmand qatlamlariga tibbiy-ijtimoiy yordam koʻrsatish va ijtimoiy qoʻllab-quvvatlash tizimini yanada takomillashtirish toʻgʻrisidagi taklifi qabul qilinsin, taklifda: Oʻzbekiston Respublikasi Tibbiy-ijtimoiy xizmatlarni rivojlantirish agentligi, Agentlikning hududiy boshqarmalari, tuman (shahar) tibbiy-ijtimoiy xizmatlarni rivojlantirish boʻlimlari zimmasiga — nogironligi boʻlgan shaxslar, shu jumladan nogironligi boʻlgan bolalarga, urush qatnashchilari, faxriylar, yolgʻiz keksalar va aholining boshqa hojatmand qatlamlariga tibbiy-ijtimoiy xizmat koʻrsatish vazifasini; Oʻzbekiston Respublikasi Moliya vazirligi zimmasiga — muhtoj oilalarga va fuqarolarga ijtimoiy nafaqalar va moddiy yordamlarni tayinlash va toʻlash monitoringini amalga oshirish vazifasini yuklash nazarda tutilgan. 5. Belgilansinki, mazkur Farmonga muvofiq vazirlikning funksiyalari va vazifalari boshqa vazirliklarga berilganligi sababli Oʻzbekiston Respublikasi Mehnat va aholini ijtimoiy muhofaza qilish vazirligi va uning hududiy organlari xodimlarining boʻshaydigan soni 5 foizga qisqartirilgan holda Oʻzbekiston Respublikasi Sogʻliqni saqlash vazirligi va Moliya vazirligiga oʻtkaziladi. 6. Oʻzbekiston Respublikasi Vazirlar Mahkamasi bir hafta muddatda, ushbu Farmonning ijrosini taʼminlash maqsadida Oʻzbekiston Respublikasi Mehnat vazirligi va Sogʻliqni saqlash vazirligining yangi tuzilmalarini tegishli ravishda tasdiqlagan holda ularning faoliyatini tashkil etish boʻyicha Hukumat qarorlari loyihalarini belgilangan tartibda kiritsin. 7. Oʻzbekiston Respublikasi Sogʻliqni saqlash vazirligi, Moliya vazirligi, Mehnat vazirligi, Adliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga mazkur Farmondan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 8. Ushbu Farmonning ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin.
Oʻzi ishlab chiqargan mahsulotlarni yetkazib berishga shartnomalarni Xalqaro sanoat yarmarkasi va Kooperatsiya birjasi Direksiyasida roʻyxatdan oʻtkazish tartibi toʻgʻrisidagi nizomga oʻzgartirish va qoʻshimcha kiritish toʻgʻrisida
(resolution, 2017-10-04)

Vazirlar Mahkamasining “2015-yilda Xalqaro sanoat yarmarkasi va Kooperatsiya birjasini tashkil etish va oʻtkazish chora-tadbirlari toʻgʻrisida” 2015-yil 13-martdagi 59-son qaroriga muvofiq, shuningdek shartnomalarni Xalqaro sanoat yarmarkasi va Kooperatsiya birjasi Direksiyasida roʻyxatdan oʻtkazish mexanizmini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2014-yil 8-maydagi 117-son qarori (Oʻzbekiston Respublikasi QT, 2014-y., 5-son, 43-modda) bilan tasdiqlangan Oʻzi ishlab chiqargan mahsulotlarni yetkazib berishga shartnomalarni Xalqaro sanoat yarmarkasi va Kooperatsiya birjasi Direksiyasida roʻyxatdan oʻtkazish tartibi toʻgʻrisidagi nizomga ilovaga muvofiq oʻzgartirish va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 6-bandning toʻrtinchi xatboshiga “(eksport kontraktini yoki unga qoʻshimcha bitimni roʻyxatdan oʻtkazishda ariza beruvchi kichik tadbirkorlik subyekti hisoblangan hollar bundan mustasno). 2. 12-band quyidagi tahrirda bayon qilinsin: “12. Shartnomani, eksport kontraktini yoki qoʻshimcha bitimni roʻyxatdan oʻtkazishda Direksiya tomonidan oʻzi ishlab chiqargan mahsulotlarni yetkazib berishga va eksport qilishga shartnomalar (kontraktlar) tuzishda xoʻjalik subyektlariga koʻmak berish boʻyicha xizmatlar uchun toʻlov kunida Oʻzbekiston Respublikasida belgilangan eng kam oylik ish haqining ikki baravari miqdorida vositachilik haqi undiriladi. Agar ariza beruvchi kichik tadbirkorlik subyekti hisoblangan taqdirda: shartnomani yoki unga qoʻshimcha bitimni roʻyxatdan oʻtkazishda vositachilik haqi toʻlov kunida Oʻzbekiston Respublikasida belgilangan eng kam oylik ish haqining bir baravari miqdorida undiriladi; eksport kontraktini yoki unga qoʻshimcha bitimni roʻyxatdan oʻtkazishda vositachilik haqi undirilmaydi. Vositachilik haqi shartnoma (eksport kontrakti) tomonlaridan biri yoki boʻysunish tartibida yuqori turuvchi organ tomonidan toʻlanadi”.
Mikrokredit tashkilotlarida audit tekshiruvlarini oʻtkazish tartibi toʻgʻrisidagi nizomga oʻzgartirish va qoʻshimcha kiritish haqida
(resolution, 2023-04-14)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Auditorlik faoliyati toʻgʻrisida”gi va 2015-yil 29-dekabrdagi OʻRQ-396-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2012-yil 23-iyundagi 19/4-sonli qarori (roʻyxat raqami 2379, 2012-yil 17-iyul) (Oʻzbekiston Respublikasi qonun hujjatlari toʻplami, 2012-y., 29-son, 341-modda) bilan tasdiqlangan Mikrokredit tashkilotlarida audit tekshiruvlarini oʻtkazish tartibi toʻgʻrisidagi nizomga ilovaga muvofiq oʻzgartirish va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 13-band quyidagi tahrirda bayon etilsin: “13. Mikrokredit tashkilotlari har yilgi moliyaviy hisobotni ularning yuqori boshqaruv organining yillik umumiy yigʻilishi oʻtkaziladigan sanadan kamida ikki hafta oldin ijobiy auditorlik xulosasi bilan birga eʼlon qilishi shart.”. 2. Quyidagi mazmundagi 26¹-band bilan toʻldirilsin: “26¹. Auditorlik xulosasi auditorlik tekshiruvini oʻtkazgan auditor (auditorlar), auditorlik tashkilotining rahbari tomonidan imzolangan va auditorlik tashkiloti muhri bilan (muhr mavjud boʻlgan taqdirda) tasdiqlangan boʻlishi kerak.”.
Tayyor mahsulotlar, butlovchi buyumlar va materiallar ishlab chiqarishni mahalliylashtirish dasturlariga tuzatishlar kiritish toʻgʻrisida
(resolution, 2016-02-12)

Mahalliy xomashyo resurslarini qayta ishlash negizida mahalliylashtirish darajasini chuqurlashtirish va tarmoqlararo sanoat kooperatsiyasini kengaytirishga, import oʻrnini bosishni va ichki bozorni toʻldirishni taʼminlashga, valyuta mablagʻlarini tejash va ulardan oqilona foydalanishga yoʻnaltirilgan loyihalarni qoʻllab-quvvatlash maqsadida Vazirlar Mahkamasi qaror qiladi: 1. Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturi amalga oshirilishini taʼminlash boʻyicha Maxsus idoralararo komissiyaning Oʻzbekiston Respublikasi Prezidentining 2014-yil 4-fevraldagi PQ-2120-son qarori bilan tasdiqlangan 2014 — 2016-yillarda tayyor mahsulotlar, butlovchi buyumlar va materiallar ishlab chiqarishni mahalliylashtirish dasturidan hamda Oʻzbekiston Respublikasi Prezidentining 2015-yil 11-fevraldagi PQ-2298-son qarori bilan tasdiqlangan 2015 — 2019-yillarda tayyor mahsulotlar, butlovchi buyumlar va materiallar ishlab chiqarishni mahalliylashtirish dasturidan mahalliylashtirishning bildirilgan darajasi bajarilmaganligi, mahalliy xomashyo resurslarini chuqur qayta ishlash va import oʻrnini bosish taʼminlanmaganligi, shuningdek ichki bozorning boshqa korxonalar tomonidan ishlab chiqarilayotgan oʻxshash mahsulotlar bilan toʻldirilmaganligi munosabati bilan mahalliylashtirish loyihalarini ilovaga muvofiq roʻyxatdan chiqarish toʻgʻrisidagi takliflari qabul qilinsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
2016-yil 5-mart shanba dam olish kunini 2016-yil 7-mart dushanba kuniga koʻchirish toʻgʻrisida
(resolution, 2020-09-28)

Xalqaro xotin-qizlar kunini nishonlash munosabati bilan hamda aholining dam olishi uchun qulay shart-sharoitlar yaratish va ish vaqtidan oqilona foydalanish maqsadida: 2016-yil 5-mart shanba dam olish kuni 2016-yil 7-mart dushanba kuniga koʻchirilsin; 2016-yil 5-mart shanba kuni ish kuni deb eʼlon qilinsin.
Sud hujjatlari va boshqa organlar hujjatlarini ijro etish jarayonida avtomototransport vositalari va koʻchmas mulkni sotish tartibi toʻgʻrisidagi Nizomga qoʻshimchalar kiritish toʻgʻrisida
(resolution, 2021-04-30)

Oʻzbekiston Respublikasining “Toshkent shahri va Toshkent viloyatida doimiy propiska qilinishi lozim boʻlgan shaxslar — Oʻzbekiston Respublikasi fuqarolari toifalarining roʻyxati toʻgʻrisida” 2011-yil 14-sentabrdagi OʻRQ-296-sonli Qonuniga muvofiq: 1. Oʻzbekiston Respublikasi Prezidentining 2006-yil 31-avgustdagi PQ-458-sonli qarori bilan tasdiqlangan Sud hujjatlari va boshqa organlar hujjatlarini ijro etish jarayonida avtomototransport vositalari va koʻchmas mulkni sotish tartibi toʻgʻrisidagi Nizomning 2-bandi quyidagi mazmundagi uchinchi qism bilan toʻldirilsin: “auksion savdosiga Toshkent shahri yoki Toshkent viloyati hududida joylashgan turar joy koʻchmas mulki qoʻyilgan taqdirda, unda tegishli ravishda faqat Toshkent shahri yoki Toshkent viloyatida doimiy propiskada turuvchi jismoniy shaxslar bevosita yoxud vakil orqali ishtirok etishlari mumkin.” 2. Mazkur qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev va Oʻzbekiston Respublikasi Prezidenti Davlat maslahatchisining birinchi oʻrinbosari B. Kokanbayev zimmasiga yuklansin.
Xalqaro shartnomani tasdiqlash toʻgʻrisida
(resolution, 2016-02-08)

1. Oʻzbekiston Respublikasi Hukumati bilan Pokiston Islom Respublikasi Hukumati oʻrtasida ikkiyoqlama soliq solinishiga yoʻl qoʻymaslik hamda daromad soliqlari toʻlashdan boʻyin tovlashning oldini olish toʻgʻrisida 1995-yil 22-maydagi Bitimga oʻzgartishlar kiritish haqida 2015-yil 17-noyabrda Toshkent shahrida imzolangan Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-taomillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin.
Yuridik shaxslarning nomiga davlatning rasmiy nomini, shuningdek undan hosila soʻzlarni qoʻshish tartibi toʻgʻrisidagi yoʻriqnomaning 2-bandiga oʻzgartirish kiritish haqida
(resolution, 2016-02-03)

Oʻzbekiston Respublikasi Prezidentining 2015-yil 28-sentabrdagi PQ-2412-sonli “Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish tartibini yanada takomillashtirish chora-tadbirlari toʻgʻrisida”gi qarori hamda Oʻzbekiston Respublikasi Vazirlar Mahkamasining 2015-yil 14-dekabrdagi 358-sonli “Oʻzbekiston Respublikasi Prezidentining “Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish tartibini yanada takomillashtirish chora-tadbirlari toʻgʻrisida” 2015-yil 28-sentabrdagi PQ-2412-son qarorini amalga oshirish chora-tadbirlari haqida”gi qaroriga muvofiq Oʻzbekiston Respublikasi Adliya vazirligi va Davlat statistika qoʻmitasi qaror qiladi: 1. Oʻzbekiston Respublikasi Adliya vazirligi va Davlat statistika qoʻmitasining 2014-yil 9-dekabrdagi 6 va 5-mb-son qarori (roʻyxat raqami 2633, 2014-yil 10-dekabr) (Oʻzbekiston Respublikasi qonun hujjatlari toʻplami, 2014-y., 50-son, 601-modda) bilan tasdiqlangan Yuridik shaxslarning nomiga davlatning rasmiy nomini, shuningdek undan hosila soʻzlarni qoʻshish tartibi toʻgʻrisidagi yoʻriqnomaning 2-bandidagi “shahar va tuman hokimliklari huzuridagi tadbirkorlik subyektlarini roʻyxatdan oʻtkazish inspeksiyalari” degan soʻzlar “tadbirkorlik subyektlariga “yagona darcha” tamoyili boʻyicha davlat xizmatlari koʻrsatish yagona markazlari” degan soʻzlar bilan almashtirilsin. 2. Mazkur qaror Oʻzbekiston Respublikasi Markaziy banki, Xususiylashtirish, monopoliyadan chiqarish va raqobatni rivojlantirish davlat qoʻmitasi hamda Savdo-sanoat palatasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Shahar va tuman hokimliklari huzuridagi tadbirkorlik subyektlarini roʻyxatdan oʻtkazish inspeksiyalari toʻgʻrisida namunaviy nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2016-02-03)

Oʻzbekiston Respublikasi Prezidentining 2015-yil 28-sentabrdagi PQ-2412-sonli “Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish tartibini yanada takomillashtirish chora-tadbirlari toʻgʻrisida”gi qarori hamda Oʻzbekiston Respublikasi Vazirlar Mahkamasining 2015-yil 14-dekabrdagi 358-sonli “Oʻzbekiston Respublikasi Prezidentining “Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish tartibini yanada takomillashtirish chora-tadbirlari toʻgʻrisida” 2015-yil 28-sentabrdagi PQ-2412-son qarorini amalga oshirish chora-tadbirlari haqida”gi qaroriga muvofiq Oʻzbekiston Respublikasi Adliya vazirligi va Iqtisodiyot vazirligi qaror qiladi: 1. Oʻzbekiston Respublikasi Adliya vazirligi va Iqtisodiyot vazirligining 2014-yil 28-apreldagi 4 va 68-son “Shahar va tuman hokimliklari huzuridagi tadbirkorlik subyektlarini roʻyxatdan oʻtkazish inspeksiyalari toʻgʻrisida namunaviy nizomni tasdiqlash haqida”gi qarori (roʻyxat raqami 2580, 2014-yil 5-may) (Oʻzbekiston Respublikasi qonun hujjatlari toʻplami, 2014-y., 19-son, 217-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Savdo-sanoat palatasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida
(decree, 2021-04-30)

Oʻzbekiston Respublikasi Prezidentining “Oʻzpaxtasanoateksport” xolding kompaniyasini tashkil etish toʻgʻrisida” 2015-yil 27-oktabrdagi PF-4761-son Farmoniga muvofiq: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Prezidentining “Tashqi iqtisodiy aloqalar vazirligining xoʻjalik hisobidagi boʻlinmalarini davlat-hissadorlik kompaniyalariga aylantirish toʻgʻrisida” 1995-yil 14-avgustdagi PF-1212-son Farmoni; Oʻzbekiston Respublikasi Prezidentining “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qoʻshimcha chora-tadbirlar toʻgʻrisida” 2011-yil 24-avgustdagi PF-4354-son Farmonining 9-bandi. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin.
Qimmatli qogʻozlar bilan birjadan tashqari bitimlarning hisob registri toʻgʻrisidagi nizomga oʻzgartirishlar va qoʻshimcha kiritish haqida
(order, 2016-01-28)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2009-yil 4-martdagi 2009-18-son buyrugʻi (roʻyxat raqami 1919, 2009-yil 9-mart) (Oʻzbekiston Respublikasi qonun hujjatlari toʻplami, 2009-y., 10-11-son, 126-modda) bilan tasdiqlangan Qimmatli qogʻozlar bilan birjadan tashqari bitimlarning hisob registri toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Ushbu Nizom Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga va boshqa normativ-huquqiy hujjatlarga muvofiq, uyushmagan birjadan tashqari qimmatli qogʻozlar bozorida amalga oshirilgan qimmatli qogʻozlar bilan birjadan tashqari bitimlarning hisob registrini yuritish, hamda ularning qimmatli qogʻozlar bozori professional ishtirokchilari tomonidan roʻyxatga olinishi tartibini belgilaydi. Mazkur Nizomning talablari aksiyalar, korporativ va infratuzilma obligatsiyalar, shuningdek qimmatli qogʻozlarning hosilalari bilan birjadan tashqari bitimlarga tatbiq etiladi.”. 2. 1-bandda: beshinchi xatboshidagi “boshqa” degan soʻz “valyuta” degan soʻz bilan almashtirilsin; sakkizinchi xatboshidagi “depozitariy” degan soʻz “Qimmatli qogʻozlar markaziy depozitariysi (keyingi oʻrinlarda — MD) yoki investitsiya vositachisi” degan soʻzlar bilan almashtirilsin. 3. 3-bandning yettinchi xatboshisidagi “depozitariyga” degan soʻz “MDga” degan soʻz bilan almashtirilsin. 4. 12-banddagi “Depozitariylarga” degan soʻz “MD va investitsiya vositachilariga” degan soʻzlar bilan almashtirilsin. 5. 17-bandning toʻrtinchi xatboshisidagi “depozitariysiga” degan soʻz “investitsiya vositachisiga” degan soʻzlar bilan almashtirilsin. 6. 18-banddagi “depozitariysi” degan soʻz “investitsiya vositachisi” degan soʻzlar bilan almashtirilsin. 7. 19-banddagi “depozitariysi” degan soʻz “investitsiya vositachisi” degan soʻzlar bilan almashtirilsin. 8. 22-banddagi “depozitariysidan” degan soʻz “investitsiya vositachisidan” degan soʻzlar bilan almashtirilsin. 9. Quyidagi mazmundagi 241-band bilan toʻldirilsin: “241. Mazkur boʻlim talablari MDga u begonalashtiruvchiga (garovga qoʻyuvchiga) depozitar xizmatlarini koʻrsatgan taqdirda ham tatbiq qilinadi.”.
Oʻzbekiston Respublikasi Favqulodda vaziyatlar vazirligining moddiy-texnika bazasini yanada mustahkamlash chora-tadbirlari toʻgʻrisida
(resolution, 2016-01-27)

Oʻzbekiston Respublikasi Prezidentining “Oʻzbekiston Respublikasi qurolli kuchlari harbiy xizmatchilarini uy-joy bilan taʼminlash tartibi toʻgʻrisidagi Nizomni tasdiqlash haqida” 2007-yil 14-sentabrdagi PQ-694-son qarorini ijrosini taʼminlash, shuningdek Oʻzbekiston Respublikasi Favqulodda vaziyatlar vazirligining moddiy-texnika bazasini yanada mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Favqulodda vaziyatlar vazirligining Toshkent shahar hokimligi tasarrufida boʻlgan Toshkent shahri, Yashnobod tumani, Tuzel-1 massivi manzilida joylashgan poliklinikaning qurilishi tugallanmagan bino va inshootlarini tutash hududi bilan birgalikda (keyingi oʻrinlarda-obyekt) Oʻzbekiston Respublikasi Favqulodda vaziyatlar vazirligiga operativ boshqaruv huquqi asosida bepul berish toʻgʻrisidagi taklifiga rozilik berilsin. 2. Oʻzbekiston Respublikasi Favqulodda vaziyatlar vazirligiga: ikki hafta muddatda Toshkent shahar hokimligi bilan birgalikda obyektni qabul qilish-topshirish; Oʻzbekiston Respublikasi Favqulodda vaziyatlar vazirligi xodimlari uchun obyektni turar joy sifatida rekonstruksiya qilish boʻyicha loyiha-smeta hujjatlarini ishlab chiqish, kelishish va belgilangan tartibda tasdiqlashi taʼminlansin. 3. Oʻzbekiston Respublikasi Iqtisodiyot vazirligi va Moliya vazirligi Oʻzbekiston Respublikasining 2016-yilgi va keyingi yillarga moʻljallangan Investitsiya dasturini shakllantirishda Favqulodda vaziyatlar vazirligining har yili Oʻzbekiston Respublikasi Favqulodda vaziyatlar vazirligiga ajratiladigan limitlar doirasida obyektni rekonstruksiya qilish uchun asoslangan hisob-kitoblar boʻyicha tegishli markazlashtirilgan kapital qoʻyilmalarni nazarda tutsinlar. 4. Oʻzbekiston Respublikasi Vazirlar Mahkamasining “Davlat mulkidan samarali foydalanish va Toshkent shahri aholisining uy-joy-kommunal shart-sharoitlarini yanada yaxshilash chora-tadbirlari toʻgʻrisida” 2015-yil 2-martdagi 39-son qarori 2-ilovaning 16-pozitsiyasi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.